## Uputa za jedinstvenu primjenu Odluke o raspoređivanju plasmana i izvanbilančnih rizičnih stavki i utvrđivanju izloženosti banke

### NN 36/1999 (15.4.1999.), Uputa za jedinstvenu primjenu Odluke o raspoređivanju plasmana i izvanbilančnih rizičnih stavki i utvrđivanju izloženosti banke

# HRVATSKA NARODNA BANKA

Na temelju članka 75. Zakona o Hrvatskoj narodnoj banci ("Narodne novine"
broj 35/95 - pročišćeni tekst) i točke XXIX. Odluke o raspoređivanju plasmana
i izvanbilančnih rizičnih stavki i utvrđivanju izloženosti banke ("Narodne
novine" broj 32/99), donosim

## **UPUTU**

### **ZA JEDINSTVENU PRIMJENU ODLUKE O RASPOREĐIVANJU PLASMANA I IZVANBILANČNIH RIZIČNIH STAVKI I UTVRĐIVANJU IZLOŽENOSTI BANKE**

I. OPĆI NAPUTCI

1. Sukladno Odluci o raspoređivanju plasmana i izvanbilančnih rizičnih
stavki i utvrđivanju izloženosti banke (u daljnjem tekstu Odluka), plasmani
i izvanbilančne rizične stavke dijele se u dvije skupine:

1) aktiva koja se raspoređuje u rizične skupine,

2) aktiva koja se ne raspoređuje u rizične skupine.

*2. Aktiva koja se raspoređuje u rizične skupine* dijeli se na:

1) Aktivu koja ostvaruje prihode, koju čine plasmani i izvanbilančne
rizične stavke koje su raspoređene, u skladu s Odlukom, u rizičnu skupinu
A i u rizičnu skupinu B.

2) Aktivu koja ne ostvaruje prihode, koju čine plasmani i izvanbilančne
rizične stavke koje su raspoređene, u skladu s Odlukom, u rizične skupine
C, D i E.

*3. Aktiva koja se ne raspoređuje u rizične skupine* u skladu s
ovom Odlukom, je ona aktiva i izvanbilančne stavke koje po svojim svojstvima
i kakvoći nemaju rizike navedene u ovoj Odluci, a zbog kojih se plasmani
i izvanbilančne rizične stavke raspoređuju u rizične skupine.

4. Kod raspoređivanja plasmana i izvanbilančnih rizičnih stavki u rizične
skupine, banke su se dužne pridržavati Odluke i ove Upute.

II. IZVJEŠĆIVANJE HRVATSKE NARODNE BANKE

5. Izvješća u smislu ove Odluke dostavljaju se na obrascima:

1) Raspoređivanje plasmana i izvanbilančnih rizičnih stavki (obrazac
R),

2) Izloženost kreditnom riziku (obrazac IKR) a kao prilog ovom obrascu
dostavlja se izvješće "Popis povezanih osoba", u koji se navode
sljedeći podaci za svaku grupu povezanih osoba: naziv i sjedište odnosno
ime i prezime i adresa, matični broj za svakog člana grupe. Banke koje
nemaju povezanih osoba ovaj prilog dostavljaju negativno odnosno s napomenom
"nema povezanih osoba".

3) Velika izloženost banke (obrazac VIB),

4) Izloženost banke prema dioničarima s više od tri posto dionica (obrazac
DIB),

5) Izloženost banke prema osobama u posebnom odnosu prema banci (obrazac
POB), koji se daju u prilogu ove Upute i njezin su sastavni dio.

6. Izvješća na propisanim obrascima iz prethodne točke sastavljaju se
i dostavljaju u Hrvatsku narodnu banku u rokovima utvrđenim u točki XXX.
Odluke.

Obrazac R, u kojem banke razvrstavaju plasmane i izvanbilančne rizične
stavke u rizične skupine te prikazuju vrijednosne papire i ostalu aktivu
koja se ne raspoređuje u rizične skupine prema Odluci, sastavlja se i dostavlja
Hrvatskoj narodnoj banci na nekonsolidiranoj i konsolidiranoj osnovi sukladno
točki XXX. Odluke, dok se ostali propisani obrasci dostavljaju samo na
nekonsolidiranoj osnovi.

7. Obrasci se dostavljaju na papiru i na magnetskom mediju. Obrasci
na magnetskom mediju dostavljaju se sukladno Uputi za dostavljanje izvješća
za nadzor banaka na magnetskom mediju.

8. U zaglavlje obrazaca pod "naziv banke" u nekonsolidiranom
izvještaju - navesti puno ili skraćeno ime banke, a u konsolidiranom izvještaju
navesti pored naziva banke matice riječ "grupa". Pod "MBR
banke" navesti jedinstveni matični broj banke koji određuje Državni
zavod za statistiku (u konsolidiranom izvještaju navodi se matični broj
banke matice). Pod "oznaka izvješća" navesti "NP" za
nekonsolidirano privremeno izvješće, "NR" za nekonsolidirano
revidirano izvješće te "KR" za konsolidirano revidirano izvješće.
Pod "datum" navesti posljednji dan izvještajnog tromjesečja.

9. Uprava banke odgovorna je za pravovremeno i istinito izvješćivanje
Hrvatske narodne banke na propisanim obrascima.

III. DEFINICIJE POJMOVA I FINANCIJSKIH INSTRUMENATA

10. U svrhu transparentnog postupanja i jedinstvene primjene Odluke,
u nastavku se navode definicije i objašnjenja pojedinih pojmova i financijskih
instrumenata.

11. *Plasmani* - Pod plasmanima u smislu ove Upute podrazumijevaju
se sve rizične bilančne i izvanbilančne rizične stavke i to:

- dospjela i nedospjela potraživanja po kreditima;

- repo poslovi (Repo poslovi su ugovori o prodaji ili kupnji vrijednosnog
papira i reotkupu vrijednosnog papira na utvrđeni dan i po utvrđenoj cijeni.
Repo poslove obično ugovaraju HNB i banke, najšešće s rokom dospijeća od
35 ili 91 dan. Svrha im nije stjecanje vlasništva nad vrijednosnim papirom,
nego se zaključuju radi održavanja likvidnosti. Stoga se repo poslovi iskazuju
kao krediti ili kao obveze po kreditima.);

- faktoring (Banka - faktor kupuje potraživanja svojih klijenata iz
poslova isporuke robe i usluga);

- financijski lizing (najam) - poslovi u kojima banka financijskom podrškom
omogućuje najmoprimatelju uzimanje trajnih materijalnih dobara u najam;

- depoziti kod domaćih banaka te inozemnih banaka i financijskih institucija;

- investicijski portfelj dužničkih vrijednosnih papira;

- potraživanja po plaćenim izdanim bankovnim garancijama, jamstvima,
avaliranim mjenicama, nepokrivenim akreditivima i drugim oblicima jamstava;

- potraživanja po izdanim kreditnim karticama i ostala potraživanja
koja imaju kreditni karakter;

- kamate i provizije - kamatni prihodi (kako je definirano u nastavku
Upute);

- izdane bankovne garancije, jamstva, nepokriveni akreditivi, avalirane
mjenice, neiskorišteni okvirni krediti i drugi oblici jamstava na osnovi
kojih mogu nastati obveze plaćanja za banku.

12. *Bruto iznos* - Plasmani koji se raspoređuju u rizične skupine
sukladno Odluci u izvještajnim obrascima uz ovu Uputu (obrasci R i IKR)
iskazuju se na bruto osnovi tj. u punom iznosu vrijednosti stavke prije
umanjenja za formirane posebne rezerve za identificirane gubitke.

13. *Neto iznos* - Ovo je iznos nekog od financijskih instrumenata
koji se uključuje u plasmane, umanjen za formirane posebne rezerve.

14. *Kamate* - Pod kamatama (koje se uključuju u plasmane), podrazumijevaju
se obračunate dospjele i nedospjele, redovne i ostale kamate po odobrenim
kreditima i ostalim plasmanima koji imaju kreditni karakter, depozitima,
plasmanima u dužničke vrijednosne papire u investicijskom portfelju, kao
i ostalim plasmanima evidentiranim u bilanci banke, po kojima se uobičajeno
obračunava kamata.

15. *Provizije* - Pod provizijama u smislu Odluke (koje se uključuju
u plasmane), podrazumijevaju se prihodi koji se nazivaju provizije ili
naknade a koje imaju karakter kamatnih prihoda. Radi se o svim vrstama
prihoda koji su, jednako kao i kamate, izravno i neizravno vezani uz prihode
koji se ostvaruju po kreditima i drugim plasmanima evidentiranim u aktivi
bilance po kojima se uobičajeno obračunava kamata. Kamate i provizije predstavljaju
kamatne prihode u smislu Odluke.

16. *Naknade* - Pod naknadama se podrazumijevaju sve naknade i/ili
provizije koje banka ostvaruje po neutralnim poslovima, po poslovima za
treće osobe (komisioni i povjerenički poslovi), po akceptnim kreditima,
po izvanbilančnim rizičnim stavkama i onim aktivnim i pasivnim poslovima
koji nemaju izravnu ili neizravnu vezu s plasmanima. Naknade predstavljaju
nekamatne prihode.

17. *Vrijednosni papiri* - Pod vrijednosnim papirima, u smislu
ove Upute, podrazumijevaju se svi dužnički vrijednosni papiri, dionice
kojima se stječe do 20 posto glasačkih prava u skupštini dioničkog društva
i povlaštene dionice. Ovi vrijednosni papiri vode se u:

1) trgovačkom portfelju i

2) investicijskom portfelju.

Vrijednosni papiri vrednuju se prema kriterijima iz Zakona o računovodstvu
odnosno prema Međunarodnim računovodstvenim standardima i pravilima utvrđenim
u Uputi za primjenu kontnog plana za banke, što znači da se za vlasničke
vrijednosne papire u trgovačkom i investicijskom portfelju, te za dužničke
vrijednosne papire u trgovačkom portfelju ne izdvajaju posebne rezerve
za identificirane gubitke.

Dužnički vrijednosni papiri u investicijskom portfelju smatraju se plasmanima
i raspoređuju se u rizične skupine.

18. *Ulaganja u podružnice i povezana trgovačka društva* - Ovo
su ulaganja kojima se stječe kontrola (više od 50 posto upravljačkih prava)
odnosno značajan utjecaj (više od 20 do 50 posto upravljačkih prava) nad
drugim trgovačkim društvom. Banka ih vodi odvojeno od vrijednosnih papira
u trgovačkom i investicijskom portfelju.

Ova ulaganja vrednuju se prema kriterijima iz Zakona o računovodstvu
odnosno Međunarodnim računovodstvenim standardima i pravilima utvrđenim
u Uputi za primjenu kontnog plana za banke.

19. *Poslovni udjeli* - Ulaganja u poslovne udjele banka može voditi
u investicijskom portfelju vlasničkih vrijednosnih papira i poslovnih udjela,
kada se stječe manje od 20 posto upravljačkih prava u društvu s ograničenom
odgovornošću te se vrednuju kao i ostala ulaganju u dionice u ovom portfelju.
Ulaganja banke u poslovne udjele kojima se stječe više od 20 posto upravljačkih
prava u društvu s ograničenom odgovornošću, evidentiraju se kao ulaganja
u podružnice i povezana trgovačka društva te se vrednuju kao i ostala ulaganja
u dionice u ovom portfelju.

20. *Povezane osobe* - Pojam povezanih osoba definiran je u članku
26. Zakona o bankama.

Kod odobravanja kredita i drugih oblika plasmana, banka mora voditi
računa o povezanim osobama, te je dužna utvrditi sve povezane osobe s dužnikom
radi procjene kreditnog rizika i razvrstavanja dužnika i s njim povezanih
osoba u istu rizičnu skupinu. Na primjer, banka je odobrila kredit trgovačkom
društvu koje je član grupe povezanih osoba, a istodobno već ima odobrene
plasmane drugim članovima iste grupe (neovisno o tome radi li se o matici
ili podružnici). Kod raspoređivanja u rizične skupine svi članovi grupe
raspoređuju se u istu rizičnu skupinu prema članu grupe koji je najlošije
klasificiran. Isti principi raspoređivanja u rizične skupine primjenjuju
se i za ostale povezane osobe definirane u stavku 2. i 3. članka 26. Zakona
o bankama.

Sve povezane osobe koje su raspoređene u istu rizičnu skupinu, sukladno
internom sustavu raspoređivanja rizične aktive, ne moraju se rasporediti
u isti stupanj rizika, tj. posebna rezerva za identificirane gubitke ne
mora se izdvajati u istom postotku za svaku povezanu osobu.

Banka je dužna utvrditi povezane osobe s dužnikom i u slučaju kada se
samo jedan član grupe pojavljuje kao dužnik, stoga što treba utvrditi ovisnost
dužnika iz jedne grupe o drugim članovima grupe i njihovom mogućem utjecaju
na dužnika banke, jer je to sastavni element utvrđivanja kreditnog rizika.

U slučaju da banka plasira sredstva svojoj podružnici ili povezanom
trgovačkom društvu, koji nije istodobno i član neke druge grupe povezanih
osoba (naime povezano trgovačko društvo s bankom može istodobno biti podružnica
ili povezano trgovačko društvo i s drugom bankom ili trgovačkim društvom),
tada se svi takvi plasmani neovisno o njihovoj visini prikazuju u izvješću
na obrascu IKR, a u prilogu obrasca IKR "Popis povezanih osoba"
navode se kao zasebna grupa pod naslovom "Podružnice i povezana poduzeća
s bankom", gdje se navode pojedinačno navode banke i trgovačka društva
u kojima banka ima više od 50 posto upravljačkih prava a zatim poezana
trgovačka društva u kojima banka ima više od 20 do 50 posto upravljačkih
prava.

Banka svim svojim podružnicama i povezanim trgovačkim društvima (koja
nisu članovi i neke druge grupe) zajedno, ne može odobriti plasmane u iznosu
većem od 25 posto jamstvenog kapitala.

21. *Izloženost banke* utvrđuje se prema jednoj osobi, a jednu
osobu predstavlja pojedinačni dužnik i s njim povezane osobe iz članka
26. Zakona o bankama, kako je to pojašnjeno u prethodnoj točki Upute.

22. *Izloženost banke prema jednoj osobi* izračunava se sukladno
odredbama točke XXV. Odluke.

Izloženost banke prema nekoj drugoj banci i s njom povezanim osobama,
utvrđuje se na identičan način kao i za druge osobe, prema odredbama točke
XXV. Odluke.

Ukoliko je banka odobrila plasman nekoj drugoj banci, koja ima primjereni
stupanj kreditne sposobnosti, a banka koja je primila plasman izdala garanciju
kao instrument osiguranja, u ovom slučaju garancija se ne može koristiti
kao odbitna stavka od ukupne izloženosti prema točki XXV. stavak 3. pod
3) Odluke.

Ukoliko je banka dala depozit (banka deponent) kojim jamči drugoj banci
koja je odobrila kredit ili drugi plasman nekom komitentu (banka kreditor),
banka deponent dužna je po toj osnovi utvrditi odnosno povećati izloženost
prema komitentu za kojeg je dala depozit. Osim toga, banka deponent dužna
je osigurati u analitičkim knjigovodstvenim evidencijama podatke o tako
plasiranom depozitu i komitentu za kojeg se jamči te osigurati kreditnu
dokumentaciju na osnovi koje je dužna procijeniti kreditni rizik koji snosi
po toj osnovi. Ovisno o visini izloženosti i kreditnom riziku kojeg snosi
po takvom jamstvenom depozitu, banka deponent dužna je takvog komitenta
rasporediti u pripadajuću rizičnu skupinu i ovisno o rizičnoj skupini u
koju je komitent raspoređen, formirati posebne rezerve za identificirane
gubitke. Međutim, po ovoj osnovi banka deponent dužna je voditi računa
i procjenjivati kreditni rizik i prema banci kreditoru, kod koje se njezin
depozit nalazi, s tim da ukupan rizik (posebne rezerve za identificirane
gubitke), ne može biti veći od iznosa depozita.

Izloženost banke prema jednom dužniku banka kontinuirano prati kako
bi pravovremeno utvrdila kada nastupa velika izloženost (izloženost koja
premašuje deset posto jamstvenog kapitala), budući se u tom slučaju mijenja
režim odobravanja plasmana takvom dužniku, odnosno kako bi pravovremeno
utvrdila da se plasmani dužniku priblližavaju iznosu od 25 posto jamstvenog
kapitala, koji predstavlja gornju granicu zaduživanja jednog dužnika prema
banaci.

23. *Velika izloženost* predstavlja iznos izloženosti banke prema
jednoj osobi koji prelazi 10 posto jamstvenog kapitala. To znači, kada
iznos izloženosti banke prema jednoj osobi dosegne 10 posto jamstvenog
kapitala, nova ulaganja i plasmani tom dužniku i s njim povezanim osobama
dolaze u poseban režim. U tom slučaju nadzorni odbor banke treba donijeti
jednoglasnu odluku o tome da se komitentu banke (i s njim povezanim osobama)
odobrava plasman preko 10 posto od jamstvenog kapitala. To dalje znači,
kada je nadzorni odbor donio odluku i dao suglasnost upravi da prema određenom
komitentu može imati veliku izloženost, ona važi za sve daljnje poslove,
odnosno do izloženosti koja iznosi najviše 25 posto od jamstvenog kapitala
banke. U suprotnom pravni poslovi plasiranja i ulaganja sredstava banke
su ništavi.

Banka je dužna svakog dužnika i s njim povezane osobe prikazati u obrascu
VIB - Velika izloženost banke, koji je sastavni dio ove Upute, kada izloženost
banke prema jednoj osobi dosegne više od 10 posto jamstvenog kapitala.

Ukupno sve velike izloženosti banke ne smiju premašiti 400 posto jamstvenog
kapitala.

24. *Osobe u posebnom odnosu prema banci* su sve one osobe koje
su navedene u odredbama članka 46. Zakona o bankama. Izvješće o ovim osobama
dostavlja se Hrvatskoj narodnoj banci na obrascu POB - Izloženost banke
prema osobama u posebnom odnosu prema banci.

Na ovom izvješću banke dostavljaju podatke za:

1) dioničare s više od pet posto dionica s pravom glasa u glavnoj skupštini
banke, njihove bračne i izvanbračne drugove, njihovu djecu i usvojenike,
te pravne osobe u čijem kapitalu bilo tko od njih ima više od 20 posto
udjela s pravom glasa,

2) članove uprave, njihove bračne i izvanbračne drugove, njihovu djecu
i usvojenike, te pravne osobe u čijem kapitalu bilo tko od njih ima više
od 20 posto udjela s pravom glasa,

3) članove nadzornog odbora, njihove bračne i izvanbračne drugove, njihovu
djecu i usvojenike, te pravne osobe u čijem kapitalu bilo tko od njih ima
više od 20 posto udjela s pravom glasa,

4) prokuriste, njihove bračne i izvanbračne drugove, njihovu djecu i
usvojenike, te pravne osobe u čijem kapitalu bilo tko od njih ima više
od 20 posto udjela s pravom glasa,

5) osobe koje s bankom imaju ugovor o radu sklopljen uz posebne uvjete,
njihovi bračni i izvanbračni drugovi, njihova djeca i usvojenici, te pravne
osobe u čijem kapitalu bilo tko od njih ima više od 20 posto udjela s pravom
glasa,

6) pravne osobe u čijem kapitalu banka ima više od 20 posto udjela s
pravom glasa, ili nad kojom banka ima na drugi način upravljačku kontrolu.

U izvješću na obrascu POB - Izloženost banke prema osobama u posebnom
odnosu prema banci, podaci se dostavljaju za izloženost banke prema navedenim
osobama na dan izvještaja (posljednji dan izvještajnog tromjesečja). Upute
za popunjavanje ovog izvješća na propisanom obrascu daju se u nastavku.

25. *Isključeni prihodi* su obračunate a nenaplaćene kamate i provizije
(kamatni prihodi) po dužnicima banke koji su razvrstani u rizične skupine
C, D i E. Isključeni prihodi ne vode se u bilanci banke, već u zasebnoj
izvanbilančnoj evidenciji u kojoj se osiguravaju svi potrebni podaci za
već izvršene obračune kamatnih prihoda, bilo za prethodna obračunska razdoblja
(suspendirani kamatni prihodi) ili za tekuće obračunsko razdoblje (prije
nego što su obračunani kamatni prihodi postali isključeni), kao i za sve
obračune koji se obavljaju od trenutka prijenosa na isključene prihode.

Evidencija o isključenim prihodima mora biti uredna i ažurna, te vođena
po principu dvojnog knjigovodstva, sve dok se ti prihodi ne naplate ili
dok nadležno tijelo banke ne donese odluku o definitivnom otpisu ovih potraživanja.
Evidentiranje obračunatih a nenaplaćenih kamatnih prihoda u izvanbilančnoj
evidenciji kao isključenih prihoda, u ničem ne mijenja pravni status tih
potraživanja banke.

Kod dužnika banke koji se raspoređuju u rizičnu skupinu C do E, a u
prethodnom obračunskom razdoblju su bili raspoređeni u rizičnu skupinu
A ili rizičnu skupinu B, obračunati kamatni prihodi se suspendiraju sukladno
točki XXIII. stavak 3. Odluke.

26. *Portfelj malih kredita* - u ovaj portfelj uključuju se ukupni
plasmani jednom dužniku čiji je saldo na dan procjene odnosno izvješćivanja
manji od bruto iznosa:

1) do 300.000 kuna kod banaka koje imaju aktivu veću od pet milijardi
kuna prema revidiranim financijskim izvještajima iz prethodne godine,

2) do 200.000 kuna kod banaka koje imaju aktivu veću od milijardu kuna
a manju od pet milijardi kuna prema revidiranim financijskim izvještajima
iz prethodne godine,

3) do 100.000 kuna kod banaka koje imaju aktivu manju od milijarde kuna
prema revidiranim financijskim izvještajima iz prethodne godine,

4) do 75.000 kuna kod štedionica do rokova utvrđenih u članku 119. Zakona
o bankama.

Ovi plasmani raspoređuju se u rizične skupine temeljem njihove urednosti
podmirenja obveza prema banci. Da bi banka mogla formirati "portfelj
malih kredita", u okviru internog sustava za raspoređivanje, mora
utvrditi procedure i postupke odobravanja i praćenja naplate ovih plasmana,
kao i praćenje i analiziranje naplate po ukupnim plasmanima dužnicima koji
su otplatom dospjeli u "portfelj malih kredita".

U obrascu IKR "portrfelj malih kredita" iskazuje se u posebnom
retku.

27. *Republika Hrvatska* - pod plasmanima Republici Hrvatskoj,
koji se raspoređuju u rizičnu skupinu A, smatraju se plasmani središnjoj
državi, kako je to definirano u točki 2.4. Upute za primjenu kontnog plana
za banke. Konkretni plasmani ili ulaganja u dužničke vrijednosne papire
republičkih fondova i lokalne države (uprave) i lokalnih fondova, tretiraju
se kao plasmanima Republici Hrvatskoj (središnjoj državi), pod uvjetima
da su sredstva za otplatu tih plasmana odnosno dužničkih vrijednosnih papira,
osigurana u proračunu Republike Hrvatske ili jamstvom Republike Hrvatske
(središnje države), do iznosa jamstva. U protivnom, plasmani republičkim
fondovim i lokalnoj državi (upravi) i lokalnim fondovima procjenjuju se
po kriterijima iz Odluke i ove Upute.

IV. ODGOVORNOST UPRAVE BANKE ZA DOSLJEDNO PROVOĐENJE OVE ODLUKE

28. Uprava banke ovisno od nadležnosti i odgovornosti iz članaka 42.,
62., 66. i 76. Zakona o bankama, dužna je obavljati nadzor, osigurati praćenje
i raspoređivanje plasmana u rizične skupine, sukladno Odluci. Uprava banke
dužna je organizirati poslove u banci i osigurati uvjete praćenja i upravljanja
kreditnim rizikom.

29. Adekvatno i uspješno upravljanje kreditnim rizikom u osnovi predstavlja
promišljeno planiranje i održavanje prihvatljivog odnosa između preuzetog
rizika (realnog stupnja naplativosti potraživanja po plasmanima) i još
uvijek prihvatljivog profita. Istodobno to predstavlja i nadzor kojem je
cilj smanjenje na najmanju moguću mjeru svih oblika rizika vezanih za kvalitetu
plasmana, koncentraciju plasmana, adekvatne instrumente osiguranja, ročnost
aktive i pasive, valutnu strukturu itd.

30. Kod analize kreditnog zahtjeva odnosno pripreme kreditnog ili sličnog
prijedloga, uprava banke i više rukovodstvo banke dužno je osigurati najmanje
sljedeće podatke i informacije o:

1) karakteru dužnika - poštenje i reputaciju potencijalnog dužnika odnosno
korektnost njegovih namjera i ponašanja u poslovnim aktivnostima odnosno
karakteru njegovog menadžmenta, pri čemu treba ispitati dostupne informacije
o urednosti u ispunjavanju ranijih kreditnih i drugih obveza prema bankama
i drugim poslovnim subjektima, ispunjavanju uvjeta financijske discipline
i sl., te stručnost i sposobnost menadžmenta,

2) kapitalu dužnika - razina kapitala u ukupnim izvorima, visina i učešće
svih oblika rezervi (izdvojene nakon oporezivanja), razina i ročnost obveza
i sl.

3) imovinskoj snazi dužnika - procijeniti njegove imovinske, poslovne
i upravljačke sposobnosti za upravljanje svojim poslovnim aktivnostima;
kvalitetu odnosno realnu vrijednost i strukturu aktive; utvrditi namjenu
plasmana i sposobnost dužnika da podnese odnosno uredno servisira obveze
po plasmanu te ekonomski ispravno uporabi odobreni plasman,

4) likvidnost i profitabilnost u poslovanju treba izvršiti analizom
podataka o likvidnosti potencijalnog dužnika u prošlosti te procjeniti
trend likvidnosti u budućnosti, minimalno usporedbom visine i procjenom
kvalitete potraživanja u odnosu na obveze vodeći pri tome računa i o budućim
obvezama po uzetom plasmanu; analizom financijskih izvještaja za najmanje
tri godine ocijeniti profitabilnost i njezin trend u budućnosti u odnosu
na potencijalnog dužnika i gospodarsku granu, te procijeniti sposobnost
potencijalnog dužnika da podnese kamatu i ostvari zadovoljavajuću razinu
dobiti u svom budućem poslovanju,

5) općim uvjetima poslovanja i perspektivi dužnika - ocijeniti stanje,
trend i perspektive gospodarske grane i relativnu poziciju potencijalnog
dužnika u toj gospodarskoj grani i na tržištu, kao i izglede da posluje
na dugi rok.

Temeljni cilj analize kreditnog zahtjeva po navedenim elementima je
utvrđivanje namjene kredita, izvora iz kojih će se osigurati otplata kredita,
pri čemu bitne čimbenike predstavlja analiza likvidnosti i solventnosti
potencijalnog dužnika u prošlom, tekućem te procjenu u budućem razdoblju
u kojem će se kredit otplaćivati. U okviru ove analize obveza je izvršiti
procjenu novčanog toka koji mora pokazivati sposobnost tražitelja da iz
novčanih priljeva može izvršavati obveze povrata plasmana.

Kako se temeljem odredbi točke VII. Odluke, raspoređivanje plasmana
dužnicima obavlja i na osnovi kvalitete instrumenata osiguranja (mogu biti
prvorazredni, primjereni i kvalitetni), to kod analize kreditnog zahtjeva
treba izvršiti što realniju ocjenu podobnosti ponuđenih instrumenata naplate
plasmana, ocjena pravne sigurnosti uzimanja i mogućnosti kontrole nad uzetim
instrumentima, te objektivna procjena njegove vrijednosti tijekom otplate
kredita.

31. *Interni sustav raspoređivanja plasmana*. Uprava banke uspostavlja
vlastiti sustav u okviru kojeg je dužna utvrditi kriterije za raspoređivanje
plasmana u rizične skupine. U okviru internog sustava za raspoređivanje
plasmana, banka utvrđuje kriterije za raspoređivanje po stupnjevima rizika
u okviru iste rizične skupine za rizične skupine B, C i D. Minimum kriterija
za interni sustav raspoređivanja plasmana su kriteriji utvrđeni u Odluci
i u ovoj Uputi.

V. UPUTE ZA IZRADU IZVJEŠĆA NA OBRASCU IKR

32. Prije izrade izvješća na obrascu R - Raspoređivanju plasmana i izvanbilančnih
rizičnih stavki, koje se sastavlja na agregiranoj osnovi, sastavlja se
izvješće o izloženosti banke kreditnom riziku na obrascu IKR - Izloženost
kreditnom riziku.

33. Svrha ovog obrasca je razvrstati plasmane prema djelatnostima navedenim
u donjoj tablici i značajnim individualnim dužnicima. Razvrstavanje se
vrši prema djelatnostima koje su grupirane prema oznakama iz Nacionalne
klasifikacije djelatnosti, kako je navedeno u Tablici 1.

TABLICA 1.

|  |
| --- |
| **Naziv djelatnosti                           Oznaka** |
| Proizvodnja hrane i pića                        DA-15 Proizvodnja kemikalija i kemijskih   proizvoda                                             DG-24  Proizvodnja odjeće; dorada i   bojenje krzna                                       DB-18  Proizvodnja ostalih prijevoznih   sredstava                                             DM-35  Poljoprivreda, lov, šumarstvo i   ribarstvo                                              A i B  Hoteli i restorani                                   H  Građevinarstvo                                     F  Trgovina na veliko i malo,   popravak motornih vozila i   predmeta za kućanstvo                        G  Banke i ostale financijske institucije   (domaće i strane)                                 J  Javni sektor                                         L  Ostalo                                                C, ostali odjeljci  D, E,                                                            I, K, M, N i O  Stanovništvo                                      P, te ostale domaće                                                            fizičke osobe kojima se                                                           ne dodjeljuje oznaka iz                                                            NKD  Ostale strane osobe - osim banaka    Q, te ostali nerezidenti  i ostalih financijskih institucija             kojima nije dodijeljena                                                            oznaka iz NKD |

34. Unutar svake grupe djelatnosti plasmani se iskazuju po individualnim
dužnicima i to prema sljedećim kriterijima:

1) banke koje imaju aktivu veću od pet milijardi kuna prema revidiranim
financijskim izvještajima iz prethodne godine, iskazuju dužnike na pojedinačnoj
osnovi ako je ukupno zaduženje u bruto iznosu veće od 800.000 kuna,

2) banka čija je aktiva veća od milijarde kuna a manja od pet milijardi
prema revidiranim financijskim izvještajima iz prethodne godine, iskazuju
dužnike na pojedinačnoj osnovi čije je ukupno zaduženje u bruto iznosu
veće od 400.000 kuna,

3) banke čija je aktiva manja od milijarde kuna prema revidiranim financijskim
izvještajima iz prethodne godine, iskazuju dužnike na pojedinačnoj osnovi
ako je ukupno zaduženje u bruto iznosu veće od 200.000 kuna,

4) štedionice dok se ne usklade s odredbama Zakona o bankama, iskazuju
dužnike na pojedinačnoj osnovi ako je ukupno zaduženje u bruto iznosu veće
od 75.000 kuna.

Na pojedinačnoj osnovi prikazuju se i svi dužnici banke čija je ukupna
zaduženost kod banke manja od 800 tisuća , 400 tisuća ili 200 tisuća kuna
(ovisno o tome u koju grupu banka pripada ovisno o visini aktive), ako
zajedno s drugim povezanim osobama prelazi gore navedene iznose. U tom
slučaju svaki dužnik koji pripada grupi povezanih osoba (bez obzira što
je pojedinačan iznos ukupne zaduženosti pojedinog člana grupe povezanih
osoba manja od kriterija iz prethodnog stavka), koja predstavlja jednog
dužnika banke, prikazuje se na pojedinačnoj osnovi i u onoj djelatnosti
kojoj prema gornjoj tablici pripada. Međutim, banka u tom slučaju uz obrazac
IKR dostavlja prilog "Popis povezanih osoba", u kojem poimenično
po pojedinim grupama povezanih osoba navodi sve povezane osobe koje pripadaju
jednoj grupi.

Na pojedinačnoj osnovi prikazuju se također i svi dužnici banke i s
njima povezane osobe prema kojima banka ima veliku izloženost, a u obrascu
se prikazuju na način objašnjen u prethodnoj točci.

Ukoliko su ukupna potraživanja banke od dužnika manja od iznosa prema
kriterijima za prikazivanje na pojedinačnoj osnovi, a veća od kriterija
za uključivanje u portfelj malih kredita, uključuju se u zbrojni redak
nazvan "ostali dužnici", u okviru svake djelatnosti. U slučaju
da su sva ukupna potraživanja od individualnih dužnika manja od gore utvrđenih
iznosa, identificira se 100 najvećih dužnika.

35. Popunjavanje obrasca vrši se redoslijedom grupa djelatnosti iz Tablice
1, tako da se počne s grupom "proizvodnja hrane i pića" a završi
s grupom "ostale strane osobe". U retku u kojem je upisano naziv
grupe djelatnosti treba iskazati pripadne zbrojne pozicije koje se odnose
na tu grupu. Ako banka nema poslove s dužnicima iz određene grupe djelatnosti,
treba ipak navesti ime te grupe i upisati nule.

36. Unutar svake grupe djelatnosti navode se individualni dužnici rangirani
od najvećeg prema najmanjem prema iznosu navedenom u stupcu "ukupno
kreditni rizik". Nakon individualnih dužnika navodi se pozicija nazvana
"ostali dužnici", koja sadrži zbroj financijskih pozicija ostalih,
pojedinačno neidentificiranih dužnika (koji se prema navedenim kriterijima
ne prikazuju na pojedinačnoj osnovi). Zadnji redak u pojedinoj grupi djelatnosti
je "portfelj malih kredita". Svaki redak unutar grupe djelatnosti
označava se svojim rednim brojem. Početni redni broj je redni broj jedan,
a posljednji redni broj ovisi o broju redaka cjelog obrasca. Ako u grupi
djelatnosti banka nema dužnika koji bi se prema propisanim kriterijima
trebali prikazati u retku "ostali dužnici" i/ili retku "portfelj
malih kredita", ovi reci ne navode se u obrascu.

37. Na kraju obrasca je redak "ukupno", a predstavlja zbroj
redaka koji se odnose na zbrojne retke grupa djelatnosti.

38. U ovom obrascu, kao i u obrascu R, navode se vrijednosti plasmana
na bruto osnovi, tj. ovdje se navodi vrijednost imovine prije no što je
umanjena za posebne rezerve za identificirane gubitke.

39. U obrascu IKR prikazuju se plasmani koji se raspoređuju u rizične
skupine. Pored toga, u obrascu IKR posebno se navode i potraživanja koja
se ne raspoređuju u rizične skupine: dužnički vrijednosni papiri u trgovačkom
portfelju te svi vlasnički vrijednosni papiri i poslovni udjeli.

40. Sva potraživanja od jednog dužnika i s njim povezanih osoba raspoređuju
se u rizične skupine od A do E prema kriterijima utvrđenim u internom sustavu
za raspoređivanje plasmana, koji mora biti usuglašen s kriterijima iz Odluke
i ove Upute. Iznimno, pojedinačno potraživanje od dužnika može biti raspoređeno
u rizičnu skupinu A ako je osigurano prvorazrednim ili primjerenim instrumentom
osiguranja naplate potraživanja (prema točki XIX. i XX. Odluke), iako dužnik
po objektivnim kriterijima i kriterijima iz Odluke pripada nekoj od rizičnih
skupina od B do E. Ostala potraživanja od dužnika koja nisu osigurana prvorazrednim
instrumentom osiguranja naplate raspoređuju se u rizičnu skupinu sukladno
propisanim kriterijima odnosno prema internom sustavu za raspoređivanje
plasmana.

U Tablici 2, u nastavku, daje se sažetak kriterija i postotaka rezerviranja
kod raspoređivanja plasmana u rizične skupine od A do E.

Tablica 2.

|  |  |  |  |
| --- | --- | --- | --- |
| **Rizična     skupina** | **Kreditna sposobnost (subjektivni kriteriji) i                      instrumenti osiguranja** | **Urednost plaćanja      (objektivni    kriteriji)** | **Propisani okvir         rezerviranja** |
| A | \* Banka ne očekuje nikakve teškoće u otplati.  \* "Prvorazredni", "primjereni" instrumenti osiguranja.   \* Kvalitetni instrumenti osiguranja čija je procjenjena ili fer    vrijednost 120% od vrijednosti potraživanja. | manje od 45 dana           (često)           46 - 60      (najviše 3 puta) | 0 |
| B | \* Dužnikovi prihodi pokazuju se nedovoljni za otplatu obveza    kada one dospiju; financijsko stanje nije zadovoljavajuće, no    ne ukazuje na znatna pogoršanja u budućnosti.   \* Kreditne odluke nisu utemljene na ispravno procijenjenom    novčanom toku iz kojeg bi se trebala vršiti otplata plasmana.   \* Namjena i učinak plasmana nisu u cijelosti jasni. | 46 - 60 dana  (često)   61 - 120 dana  (najviše 3 puta) | 10 - 25 % |
| C | \* Dužnik kojem očigledno nedostaje odgovarajući kapital.  \* Nedovoljna vlastita obrtna sredstva.   \* Banka plaća na osnovi izdanih garancija, jamstava ili drugih    oblika potencijalnih obveza.  \* Dužnik ne dostavlja ažurne i zadovoljavajuće financijske i    druge informacije te primjerenu dokumentaciju o izvorima    otplate svojih obveza prema banci. | 61 - 120 dana  (često)  121 - 180 dana  (najviše 3 puta) | 25 - 60 % |
| D | \* Dužnici koji su insolventni ili nelikvidni.  \* Dužnikovi postojeći izvori otplate obveza prema banci su u    potpunosti nedovoljni.   \* Dužnici su u sanaciji odnosno restrukturiranju.   \* Dužnici za koje je pokrenut stečajni postupak ili preustroj.   \* Dužnici koji su u stečajnom postupku, a od kojih banka    usprkos tome očekuje djelomičnu naplatu potraživanja po    plasmanima.   \* Dužnici s kojima banka vodi sudske sporove.   \* Dužnici s upitnim zakonskim i normativnim statusom. | 121 - 180 dana  (često)  181 - 365 dana  (najviše 3 puta) | 60 - 90 % |
| E | \* Dužnici koji su u postupku stečaja ili likvidacije.   \* Dužnici koji su insolventni, imaju prenisku razinu vlastitih   obrtnih sredstava, ostvaruju neprimjerene prihode i za koje   banka nema instrumente osiguranja.   \* Dužnici za koje banka ocjenjuje da neće moći podmiriti svoje   obveze. | preko  365   dana | 100 % |

41. Banke trebaju formirati posebne rezerve za identificirane gubitke
ovisno o rizičnoj skupini u koju je dužnik i s njim povezane osobe razvrstan.
Unutar pojedine rizične skupine banke utvrđuju stupnjeve rizičnosti prema
kriterijima koje utvrđuju u internom sustavu za raspoređivanje plasmana.

42. U nastavku daju se upute za popunjavanje pojedinih stavaka u izvješću
na obrascu IKR i to kako slijedi:

*Redni broj:* Dužnici se označavaju od rednog broja jedan pa dalje
rastućim redom a prema točki 35. i 36. ove Upute.

*Dužnik* - Navesti naziv i sjedište dužnika, "ostali dužnici"
i "portfelj malih kredita". Ako se radi o zbrojnom retku grupe
djelatnosti, navesti naziv grupe djelatnosti iz Tablice 1.

*Matični broj* - Navesti matični broj dužnika prema rješenju Državnog
zavoda za statistiku, ili matični broj građana za domaće fizičke osobe,
ili broj 1183591 za strane osobe (nerezidente). Ne popunjava se ako se
radi o zbrojnom retku grupe djelatnosti, retku "ostali dužnici"
i "portfelj malih kredita".

*Krediti i depoziti* - Navesti iznos svih kredita, plasiranih sredstava
u faktoring i financijski lizing i depozita iz bilančne aktive. Iznimno,
za razliku od svih drugih obrazaca, ovdje se u kredite ne uključuju potraživanja
po plaćenim garancijama i drugim oblicima jamstava.

*Plaćene potecijalne obveze* - Navesti iznos potraživanja po plaćenim
garancijama i drugim oblicima jamstava, tj. dospjela nenaplaćena potraživanja
koja su nastala ako je banka morala izvršiti plaćanje umjesto dužnika po
izdanim instrumentima osiguranja plaćanja (bankovna garancija, jamstvo,
avalirana mjenica, otvoreni nepokriveni akreditiv i sl.).

*Kamate* - U ovom stupcu navesti kamatne prihode te ostala potraživanja
koja se sukladno Odluci raspoređuju a nisu uključena ni u jednu od navedenih
stavki.

*Obveznice* - U ovom stupcu navesti dužničke vrijednosne papire
u investicijskom portfelju.

*Izvanbilančne rizične stavke* - U ovom stupcu navesti izvanbilančne
rizične stavke koje se raspoređuju u rizične skupine od A do E, prema Odluci
(garancije, nepokriveni akreditivi, avalirane mjenice, neiskorišteni okvirni
krediti, ostale rizične izvanbilančne stavke).

*Ukupno kreditni rizik* - Navesti zbroj stupaca "krediti i
depoziti", "plaćene potencijalne obveze", "kamate",
"obveznice" i "izvanbilančne stavke". Iznos svake pozicije
ovog stupca predstavlja ukupna bilančna i izvanbilančna potraživanja od
jednog dužnika, koja se raspoređuju u rizične skupine od "A"
do "E" prema Odluci.

*Isključeni prihodi* - Navesti iznos isključenih prihoda, odnosno
dospjelih nenaplaćenih potraživanja po kamatnim prihodima od dužnika razvrstanih
u rizične skupine "C", "D" ili "E". Isključeni
prihodi vode se u izvanbilančnim evidencijama i nisu sadržani u stupcu
"izvanbilančne stavke" ovog obrasca.

*Skupina A* - Navesti iznos bilančnih potraživanja i izvanbilančnih
stavki raspoređenih u rizičnu skupinu A.

*Skupine B-E* - Navesti iznos bilančnih potraživanja i izvanbilančnih
stavki raspoređenih u rizične skupine B, C, D ili E. Potraživanja od individualnog
dužnika mogu biti samo u jednoj od ovih rizičnih skupina. Zbroj iznosa
iz stupaca "skupina A" i "skupine B-E" mora biti jednak
iznosu u stupcu "ukupni kreditni rizik".

*Oznaka rizične skupine* - Upisuje se slovo A, B, C, D ili E, odnosno
oznaka rizične skupine u koju je raspoređen pojedini dužnik. Ako je jedan
dio potraživanja od dužnika raspoređen u skupinu A, a drugi dio u skupine
B-E, upisuje se oznaka najlošije rizične skupine. Ne popunjava se ako se
radi o zbrojnom retku grupe djelatnosti, retku "ostali dužnici"
i retku "portfelj malih kredita".

*% potencijalnih gubitaka* - Navesti postotak formiranja posebnih
rezervi za identificirane gubitke za potraživanja iz stupca "skupine
B-E". Banka mora svojim internim sustavom za raspoređivanje plasmana
utvrditi kriterije za raspoređivanje unutar pojedinih rizičnih skupina,

Ako se radi o zbrojnom retku grupe djelatnosti, retku "ostali dužnici"
i "portfelj malih kredita", navesti postotak koji pred-
stavlja prosjek (običnu aritmetičku sredinu) za tu grupu (polazi se od
toga da je banka dužna svaki plasman odnosno svakog dužnika rasporediti
u odgovarajuću rizičnu skupinu odnosno pridružit mu odgovarajući stupanj
rizika),

*Potrebna posebna rezerva* - Navesti iznos potrebnih posebnih rezervi
za identificirane gubitke koji proizlazi iz rizične skupine u koju je dužnik
raspoređen. Navedena posebna rezerva izračunava se kao postotni iznos koristeći
osnovicu iz stupca "skupine B-E" i postotak iz stupca "%potencijalnih
gubitaka". Ova računica ne odnosi se na zbirne retke "ostali
dužnici" i "portfelj malih kredita". Naime, potrebna posebna
rezerva za ove retke ne dobije se množenjem osnovice (koja je zbrojena
za veći broj plasmana odnosno dužnika) i "% potencijalnih gubitaka"
(koja je obična aritmetička sredina postotaka rizika istih tih dužnika),
već ove iznose banka popunjava tako da zbroji pojedinačno utvrđene potrebne
posebne rezerve po svakom dužniku koji se zbraja u zbrojni redak "ostali
dužnici" ili "redak portfelj malih kredita" iz svojih detaljnih
evidencija.

*Formirana posebna rezerva* - Navesti iznos formiranih posebnih
rezervi za identificirane gubitke na kraju prethodnog obračunskog razdoblja,
posebno za plasmane iz bilančne aktive i posebno za izvanbilančne rizične
stavke.

Zbroj posebnih rezervi za bilančnu i izvanbilančnu aktivu treba biti
jednak iznosu koji je bio naveden u prethodnom izvješću na obrascu IKR,
stupac "potrebna posebna rezerva".

*Dodatne posebne rezerve* - Navesti razliku između posebnih rezervi
za identificirane gubitke na kraju izvještajnog razdoblja (stupac "potrebna
posebna rezerva") i posebnih rezervi za identificirane gubitke na
kraju prethodnog izvještajnog razdoblja (zbroja stupaca "formirana
posebna rezerva po bilančnoj aktivi" i stupaca "formirana posebna
rezerva po izvanbilančnim stavkama"). Ukoliko je došlo do smanjenja
rizika odnosno dužnici su raspoređeni u bolje rizične skupine u odnosu
na prethodno raz-
doblje, tada se iznos smanjenja posebnih rezervi daje s negativnim predznakom.

*Dionice* - U ovaj stupac navesti iznos dionica iz trgovačkog i
investicijskog portfelja.

*Podružnice* - U ovaj stupac navesti iznos ulaganja u povezana
trgovačka društva i podružnice

*Dužnički vrijednosni papiri* - U ovaj stupac navesti trgovački
portfelj dužničkih vrijednosnih papira.

Navedeni financijski instrumenti u zadnja tri stupca ne raspoređuju
se u rizične skupine, tj. za ovu imovinu ne formiraju se posebne rezerve
za identificirane gubitke.

VI. RASPOREĐIVANJE PLASMANA I IZVANBILANČNIH STAVKI - OBRAZAC
R

43. Svrha izvješćivanja na ovom obrascu je da se svi plasmani po pojedinim
financijskim instrumentima prikažu raspoređeni u pripadajuće rizične skupine
od A do E. Osim toga po svakom instrumentu daje se i podatak o ukupnoj
visini formiranih posebnih rezervi za identificirane gubitke.

Iznos plasmana u obrascu daje se u bruto iznosu prije umanjenja za posebne
rezerve za identificirane gubitke.

Dužnički vrijednosni papiri u trgovačkom portfelju, vlasnički vrijednosni
papiri i poslovni udjeli koji se ne raspoređuju u rizične skupine prikazuju
se u ovom obrascu u ukupnoj neto vrijednosti te imovine evidentirane u
bilanci banke.

44. Izvješće o raspoređivanju plasmana i izvanbilančnih rizičnih stavki
sastavlja se na obrascu R i dostavlja Hrvatskoj narodnoj banci u propisanim
rokovima. Izvješće je podijeljeno u tri dijela: na plasmane koji su podijeljeni
na financijske instrumente i na pojedine sektore, koji se raspoređuju u
rizične skupine, vrijednosne papire koji se ne raspoređuju prema Odluci
i ostalu aktivu koja se ne raspoređuje. Izrada i popunjavanje ovog obrasca
obavlja se tako da se na pojedinu poziciju obrasca unosi stanje na računima
iz Kontnog plana za banke. U posljednjem stupcu retka "dospjela potraživanja"
iskazuje se iznos rezervi za identificirane gubitke, koje se odnose na
ukupne rizične plasmane na razini pojedinog podsektora/sektora.

a) DEPOZITI KOD BANAKA: - U ovom dijelu obrasca banka pod valjanom rizičnom
skupinom iskazuje bruto stanje svih depozita (prije umanjenja za posebne
rezerve za identificirane gubitke, koje se iskazuju u posljednjem stupcu
obrasca R).

*Središnja banka:* u ovu poziciju banka uključuje stanje deponiranih
sredstava kod HNB, koje je iskazano na računima: 110; 111; 3110 i 3310

*Domaće banke:* u ovu poziciju banka uključuje stanje depozita
po viđenju i nedospjelih oročenih depozita kod domaćih banaka, koje je
iskazano na propisanim računima za "podsektor 11 - banke", u
okviru računa skupine 31; 33; 52 i 53

*Dospjeli depoziti kod domaćih banaka:* u ovu poziciju banka uključuje
stanje dospjelih depozita kod domaćih banaka koje je iskazano na propisanim
računima za "podsektor 11 - banke", u okviru računa skupine 31;
32; 33; 52; 53; 541 i 541 (računi s posljednjom znamenkom 7). U posljednjem
stupcu ovog retka iskazuje se ukupno stanje posebne rezerve, koja se odnosi
na ukupne depozite kod domaćih banaka (po viđenju, nedospjele i dospjele),
a koje je iskazano na propisanim računima za "podsektor 11 - banke",
u okviru računa skupine 31; 32; 33; 52; 53; 540 i 541 (računi s posljednjom
znamenkom 9).

*HBOR:* u ovu poziciju banka uključuje stanje depozita po viđenju
i oročenih nedospjelih depozita kod HBOR-a, koje je iskazano na propisanim
računima za "podsektor 13 -HBOR", u okviru računa skupine 33;
52 i 53

*Dospjeli depoziti kod HBOR-a:* u ovu poziciju banka uključuje
stanje dospjelih depozita kod HBOR-a, koje je iskazano na propisanim računima
za "podsektor 13 -HBOR", u okviru računa skupine 33; 52 i 53
(računi s posljednjom znamenkom 7). U posljednjem stupcu ovog retka iskazuje
se ukupno stanje posebne rezerve, koja se odnosi na ukupne depozite kod
HBOR-a (po viđenju, nedospjele i dospjele), a koje je iskazano na propisanim
računima za "podsektor 13 - HBOR", u okviru računa skupine; 33;
52 i 53 (računi s posljednjom znamenkom 9).

*Strane banke - depoziti po viđenju:* u ovu poziciju banka uključuje
stanje depozita po viđenju kod stranih banaka, koje je iskazano na računima
3100; 3101; 3180 i 33924

*Strane banke - oročeni depoziti i depoziti s otkaznim rokom:*
u ovu poziciju banka uključuje stanje oročenih depozita, depozita s otkaznim
rokom i ostalih depozita kod stranih banaka, koje je iskazano na računima:
312; 3130; 3392 bez 33924; 33927 i 33929

*Dospjeli depoziti kod stranih banaka:* u ovu poziciju banka uključuje
stanje dospjelih depozita kod stranih banaka, koje je iskazano na računu
33927. U posljednjem stupcu ovog retka iskazuje se ukupno stanje posebne
rezerve, koja se odnosi na ukupne depozite kod stranih banaka (po viđenju,
nedospjele i dospjele), a koja je iskazana na računima: 3109, 3139, 33929

***Ukupno depoziti kod banaka:*** ovaj redak predstavlja zbroj
prethodnih redaka u svakom pojedinom stupcu.

b) KREDITI: - U ovom dijelu obrasca banka pod valjanom rizičnom skupinom
iskazuje bruto stanje svih kredita (prije umanjenja za posebne rezerve
za identificirane gubitke, koje se iskazuju u posljednjem stupcu obrasca
R).

*Krediti javnom sektoru*

*U prva tri retka* dijela obrasca "krediti javnom sektoru"
iskazuje se stanje nedospjelih kredita, koje je iskazano na propisanim
računima za podsektore: "20 - Republika Hrvatska, 21 - Republički
fondovi i 22 - Lokalana uprava i fondovi", u okviru računa skupine
34; 38; 49; 50; 51; 55; 56; 58 i 59 (računi s posljednjom znamenkom 0 do
6).

*U četvrti redak* dijela obrasca "krediti javnom sektoru"
unosi se stanje dospjelih kredita, koje je iskazano na propisanim računima
za podsektore: "20 - Republika Hrvatska, 21 - Republički fondovi i
22 - Lokalna uprava i fondovi", u okviru računa skupine 32; 34; 38;
49; 50; 51; 540; 541; 55; 56; 58 i 59 (računi s posljednjom znamenkom 7).
U posljednjem stupcu ovog retka iskazuje se ukupno stanje posebne rezerve,
koja se odnosi na ukupne kredite javnom sektoru, a koja je iskazana na
propisanim računima za podsektore: "21 - Republički fondovi i 22 -
Lokalna uprava i fondovi", u okviru računa skupine 32; 34; 38; 49;
50; 51; 540; 541; 55; 56; 58 i 59 (računi s posljednjom znamenkom 9).

*Krediti financijskim institucijama*

*U prva četiri retka* dijela obrasca "krediti financijskim
institucijama" iskazuje se stanje nedospjelih kredita, koje je iskazano
na propisanim računima za podsektore: "11 - Banke, 12 - Ostale bankovne
institucije, 13 - HBOR i 14 - Nebankovne financijske institucije",
u okviru računa skupine 34; 38; 49; 50; 51; 55; 56; 58 i 59 (računi s posljednjom
znamenkom 0 do 6).

*U peti redak* dijela obrasca " krediti financijskim institucijama
" unosi se stanje dospjelih kredita, plasiranih sektoru financijskih
institucija, koje je iskazano na propisanim računima za podsektore ovog
sektora, u okviru računa skupine 32; 34; 38; 49; 50; 51; 540; 541; 55;
56; 58 i 59 (računi s posljednjom znamenkom 7). U posljednjem stupcu ovog
retka iskazuje se ukupno stanje posebne rezerve, koja se odnosi na ukupne
kredite financijskim institucijama, a koja je iskazana na propisanim računima
za podsektore ovog sektora, u okviru računa skupine 32; 34; 38; 49; 50;
51; 540; 541; 55; 56; 58 i 59 (računi s posljednjom znamenkom 9). U posljednji
stupac ovog retka obrasca "krediti financijskim institucijama"
unosi se ukupno stanje posebne rezerve, koja se odnosi na ukupne kredite
domaćim financijskim institucijama, a koja je iskazana na propisanim računima
za podsektore ovog sektora, u okviru računa skupine 32; 34; 38; 49; 50;
51; 540; 541; 55; 56; 58 i 59 (računi s posljednjom znamenkom 9).

*U šesti redak* dijela obrasca "krediti financijskim institucijama"
unosi se stanje nedospjelih kredita plasiranih stranim bankama, koji su
iskazani na propisanim računima za podsektor "92 - Strane financijske
institucije" u okviru računa skupine 34; 49; 50; 51; 55, 56, 58 i
59, te računu 38975-6 (refinancirani devizni krediti bankama s područja
bivše Jugoslavije).

*U sedmi redak* dijela obrasca "krediti financijskim institucijama"
unosi se stanje dospjelih kredita plasiranih stranim bankama, koji su iskazani
na propisanim računima za podsektor "92 - Strane financijske institucije"
u okviru skupine računa 32; 34; 49; 50; 51; 540; 541; 55, 56, 58 i 59,
(računi s posljednjom znamenkom 7), te na računu 38977 (dospjeli refinancirani
devizni krediti bankama s područja bivše Jugoslavije). U posljednji stupac
ovog retka unosi se stanje posebne rezerve za identificirane gubitke po
kreditima stranim bankama, koja je iskazana na propisanim računima za podsektor
92 - Strane financijske institucije" u okviru skupine računa 32; 34;
49; 50; 51; 540; 541; 55, 56, 58 i 59, (računi s posljednjom znamenkom
9), te na računu 38979 (posebna rezerva za refinancirane devizne krediti
bankama s područja bivše Jugoslavije).

*Krediti trgovačkim društvima*

*U prvom retku* dijela obrasca "krediti trgovačkim društvima"
banka iskazuje stanje nedospjelih kredita plasiranih javnim poduzećima,
koji su iskazani na propisanim računima za podsektor "00 - Javna poduzeća"
u okviru računa skupine 34; 38; 49; 50; 51; 55; 56; 58 i 59 (računi s posljednjom
znamenkom 0 do 6).

*U drugom retku* dijela obrasca "krediti trgovačkim društvima"
iskazuje se stanje dospjelih kredita plasiranih javnim poduzećima, koji
su iskazani na propisanim računima za podsektor "00 - Javna poduzeća"
u okviru računa skupine 32; 34; 38; 49; 50; 51; 540; 541; 55; 56; 58 i
59 (računi s posljednjom znamenkom 7). U posljednjem stupcu ovog retka
iskazuje se ukupno stanje posebne rezerve, koja se odnosi na ukupne kredite
javnim poduzećima (nedospjele i dospjele), a koja je iskazana na propisanim
računima za podsektor "00 - Javna poduzeća" u okviru računa skupine
32; 34; 38; 49; 50; 51; 540; 541; 55; 56; 58 i 59 (računi s posljednjom
znamenkom 9).

*U trećem do jedanaestom retku* dijela obrasca "krediti trgovačkim
društvima" iskazuje se stanje nedospjelih kredita plasiranih ostalim
trgovačkim društvima, koji su iskazani na propisanim računima za podsektor
"01 - Ostala trgovačka društva" u okviru računa skupine 34; 38;
49; 50; 51; 55; 56; 58 i 59 (računi s posljednjom znamenkom 0 do 6).

Ovi se krediti razvrstavaju po grupama djelatnosti koje su iste kao
i u obrascu IKR pa se podatak iz stupca UKUPNO, mora slagati s podatkom
iz stupca "Krediti i depoziti" iz obrasca IKR iz zbrojnog retka
za grupu djelatnosti (to što stupac u obrascu IKR nosi naziv "krediti
i depoziti" nema utjecaja na ovu poziciju jer trgovačka društva ne
mogu primati depozite).

*U dvanaestom retku* dijela obrasca "krediti trgovačkim društvima"
banka iskazuje stanje dospjelih kredita plasiranih ostalim trgovačkim društvima,
koji su iskazani na propisanim računima za podsektor "01 - Ostala
trgovačka društva" u okviru računa skupine 32; 34; 38; 49; 50; 51;
540; 541; 55; 56; 58 i 59 (računi s posljednjom znamenkom 7). U posljednjem
stupcu ovog retka iskazuje se ukupno stanje posebne rezerve, koja se odnosi
na ukupne kredite ostalim trgovačkim društvima (nedospjele i dospjele),
a koja je iskazana na propisanim računima za podsektor "01 - Ostala
trgovačka društva" u okviru računa skupine 32; 34; 38; 49; 50; 51;
540; 541; 55; 56; 58 i 59 (računi s posljednjom znamenkom 9).

*Krediti neprofitnim institucijama*

*U prvom retku* dijela obrasca "krediti neprofitnim institucijama"
banka iskazuje stanje nedospjelih kredita plasiranih neprofitnim institucijama,
koji su iskazani na propisanim računima za podsektor "30 - Neprofitne
institucije" u okviru računa skupine 34; 49; 50; 51; 55; 58 i 59 (računi
s posljednjom znamenkom 0 do 6).

*U drugom retku* dijela obrasca "krediti neprofitnim institucijama
" iskazuje se stanje dospjelih kredita plasiranih neprofitnim institucijama,
koji su iskazani na propisanim računima za podsektor "30 - Neprofitne
institucije " u okviru računa skupine 32; 34; 49; 50; 51; 540; 541;
55; 58 i 59 (računi s posljednjom znamenkom 7). U posljednjem stupcu ovog
retka iskazuje se ukupno stanje posebne rezerve, koja se odnosi na ukupne
kredite neprofitnim institucijama (nedospjele i dospjele), a koja je iskazana
na propisanim računima za podsektor "30 - Neprofitne institucije "
u okviru računa skupine 32; 34; 49; 50; 51; 540; 541; 55; 58 i 59 (računi
s posljednjom znamenkom 9).

*Krediti stanovništvu*

*U prvom i drugom retku* dijela obrasca "krediti stanovništvu"
banka iskazuje stanje nedospjelih kredita plasiranih stanovništvu (posebno
stambeni i ostali krediti), koji su iskazani na propisanim računima za
podsektor "40 - Stanovništvo" u okviru računa skupine 34; 50;
51; 55; 58 i 59

*U trećem retku* dijela obrasca "krediti stanovništvu"
iskazuje se stanje dospjelih kredita plasiranih stanovništvu, koji su iskazani
na propisanim računima za podsektor "40 - Stanovništvo " u okviru
računa skupine 32; 34; 50; 51; 540; 541; 55; 58 i 59 (računi s posljednjom
znamenkom 7). U posljednjem stupcu ovog retka iskazuje se ukupno stanje
posebne rezerve, koja se odnosi na ukupne kredite stanovništvu (nedospjele
i dospjele), a koja je iskazana na propisanim računima za podsektor "40
- Stanovništvo " u okviru računa skupine 32; 34; 50; 51; 540; 541
i 55; 58 i 59 (računi s posljednjom znamenkom 9).

*Krediti stranim osobama (osim banaka)*

*U prvom retku* dijela obrasca "krediti stranim osobama (osim
banaka)" banka uključuje stanje nedospjelih kredita plasiranih stranim
pravnim i fizičkim osobama, koji su iskazani na propisanim računima za
podsektor "95 - Strane pravne osobe i 96 - Strane fizičke osobe"
u okviru računa skupine 34; 49; 50; 51; 55; 56; 58 i 59 (računi s posljednjom
znamenkom 0 do 6).

*U drugom retku* dijela obrasca "krediti stranim osobama (osim
banaka " iskazuje se stanje dospjelih kredita plasiranih stranim pravnim
i fizičkim osobama, koji su iskazani na propisanim računima za podsektor
"95 - Strane pravne osobe i 96 - Strane fizičke osobe" u okviru
računa skupine 32; 34; 49; 50; 51; 540; 541; 55; 56; 58 i 59 (računi s
posljednjom znamenkom 7). U posljednjem stupcu ovog retka iskazuje se ukupno
stanje posebne rezerve, koja se odnosi na ukupne kredite stranim pravnim
i fizičkim osobama (nedospjele i dospjele), a koja je iskazana na propisanim
računima za podsektor "95 - Strane pravne osobe i 96 - Strane fizičke
osobe " u okviru računa skupine 32; 34; 49; 50; 51; 540; 541; 55;
56; 58 i 59 (računi s posljednjom znamenkom 9).

***Ukupno krediti:*** predstavlja zbroj stupaca pod b) ovog
obrasca

c) INVESTICIJSKI PORTFELJ DUŽNIČKIH VRIJEDNOSNIH PAPIRA - U ovom dijelu
obrasca banka iskazuje bruto vrijednost dužničkih vrijednosnih papira (prije
umanjenja za posebne rezerve za identificirane gubitke) u investicijskom
portfelju prema stupnju rizika i sektorskoj pripadnosti.

*Trezorski zapisi Ministarstva financija:* u ovu poziciju banka
uključuje stanje nedospjelih potraživanja po trezorskim zapisima iskazano
na analitičkim računima u okviru računa 45200 i 47200.

*Dospjela potraživanja po trezorskim zapisima:* u ovu poziciju
banka uključuje stanje računa: 452007 i 472007.

*Blagajnički zapisi središnje banke:* u ovu poziciju banka uključuje
stanje nedospjelih potraživanja po blagajničkim zapisima iskazano na analitičkim
računima u okviru računa 37100 i 45100.

*Dospjela potraživanja po blagajničkim zapisima:* u ovu poziciju
banka uključuje stanje računa: 371007 i 451007.

*Dužnički vrijednosni papiri javnog sektora*

U prva tri retka dijela obrasca "dužnički vrijednosni papiri javnog
sektora" iskazuje se stanje nedospjelih kratkoročnih dužničkih vrijednosnih
papira, prema nazivima podsektora u okviru javnog sektora, koje je iskazano
na propisanim računima za podsektore :"20 - Republika Hrvatska, 21
- Republički fondovi, 22 - Lokalna uprava i fondovi", u okviru skupine
računa 37, 45 i 47.

U naredna četiri retka na isti način iskazuje se stanje nedospjelih
dugoročnih dužničkih vrijednosnih papira javnog sektora.

*Instrumenti tržišta novca Republike Hrvatske:* u ovu poziciju
banka uključuje stanje nedospjelih dužničkih vrijednosnih papira iskazano
na analitičkim računima u okviru osnovnih računa: 37200, 45202, 45203,
47202, 47203.

*Instrumenti tržišta novca republičkih fondova:* u ovu poziciju
banka uključuje stanje nedospjelih dužničkih vrijednosnih papira iskazano
na analitičkim računima u okviru osnovnih računa: 37210, 45212, 45213,
47212 i 47213.

*Instrumenti tržišta novca lokalne uprave i fondova:* u ovu poziciju
banka uključuje stanje nedospjelih dužničkih vrijednosnih papira iskazano
na analitičkim računima u okviru osnovnih računa: 37220, 45222, 45223,
47222 i 47223.

*Obveznice za restrukturiranje i razvoj i zamrznuta devizna štednja:*
u ovu poziciju banka uključuje stanje nedospjelih dužničkih vrijednosnih
papira iskazano na analitičkim računima u okviru osnovnih računa 45204
i 47204.

*Ostale obveznice Republike Hrvatske:* u ovu poziciju banka uključuje
stanje nedospjelih dužničkih vrijednosnih papira iskazano na analitičkim
računima u okviru osnovnih računa: 37205, 37206, 45205, 45206, 47205 i
47206.

*Obveznice republičkih fondova:* u ovu poziciju banka uključuje
stanje nedospjelih dužničkih vrijednosnih papira iskazano na analitičkim
računima u okviru osnovnih računa: 37215, 37216, 45215, 45216, 47215 i
47216.

*Obveznice jedinica lokalne uprave i fondova:* u ovu poziciju banka
uključuje stanje nedospjelih dužničkih vrijednosnih papira iskazano na
analitičkim računima u okviru osnovnih računa: 37225, 37226, 45225, 45226,
47225 i 47226.

*Dospjela potraživanja po dužničkim vrijednosnim papirima:* u ovu
poziciju banka uključuje ukupno stanje dospjelih dužničkih vrijednosnih
papira izdanih od javnog sektora iskazano u okviru osnovnih računa 372,
452 i 472 na analitičkim računima s posljednjom znamenkom 7. U posljednji
stupac ovog retka unosi se ukupno stanje posebne rezerve za identificirane
gubitke po dužničkim vrijednosnim papirima javnog sektora, iskazano u okviru
osnovnih računa 372, 452 i 472 na analitičkim računima s posljednjom znamenkom
9.

*Dužnički vrijednosni papiri izdani od banaka:* u ovu poziciju
banka uključuje stanje nedospjelih dužničkih vrijednosnih papira izdanih
od banaka, koje je iskazano na propisanim računima za podsektor "11
- Banke", u okviru skupine računa 37, 45 i 47.

*Dospjela potraživanja po dužničkim vrijednosnim papirima:* u ovu
poziciju banka uključuje ukupno stanje dospjelih dužničkih vrijednosnih
papira izdanih od banaka, iskazano u okviru osnovnih računa 3711, 4511
i 4711 na analitičkim računima s posljednjom znamenkom 7. U posljednji
stupac ovog retka unosi se ukupno stanje posebne rezerve za identificirane
gubitke po dužničkim vrijednosnim papirima banaka, iskazano u okviru osnovnih
računa 3711, 4511 i 4711 na analitičkim računima s posljednjom znamenkom
9.

*Dužnički vrijednosni papiri izdani od ostalih bankovnih institucija:*
u ovu poziciju banka uključuje stanje nedospjelih dužničkih vrijednosnih
papira izdanih od ostalih bankovnih institucija, koje je iskazano na propisanim
računima za podsektor "12 - Ostale bankovne institucije", u okviru
skupine računa 37, 45 i 47.

*Dospjela potraživanja po dužničkim vrijednosnim papirima:* u ovu
poziciju banka uključuje ukupno stanje dospjelih dužničkih vrijednosnih
papira izdanih od ostalih bankovnih institucija, iskazano u okviru osnovnih
računa 3712, 4512 i 4712 na analitičkim računima s posljednjom znamenkom
7. U posljednji stupac ovog retka unosi se ukupno stanje posebne rezerve
za identificirane gubitke po dužničkim vrijednosnim papirima ostalih bankovnih
institucija, iskazano u okviru osnovnih računa 3712, 4512 i 4712 na analitičkim
računima s posljednjom znamenkom 9.

*Dužnički vrijednosni papiri izdani od HBOR-a:* u ovu poziciju
banka uključuje stanje nedospjelih dužničkih vrijednosnih papira izdanih
od HBOR-a, koje je iskazano na propisanim računima za podsektor "13
- HBOR", u okviru skupine računa 37, 45 i 47.

*Dospjela potraživanja po dužničkim vrijednosnim papirima:* u ovu
poziciju banka uključuje ukupno stanje dospjelih dužničkih vrijednosnih
papira izdanih od HBOR-a, iskazano u okviru osnovnih računa 3713, 4513
i 4713 na analitičkim računima s posljednjom znamenkom 7. U posljednji
stupac ovog retka unosi se ukupno stanje posebne rezerve za identificirane
gubitke po dužničkim vrijednosnim papirima HBOR-a, iskazano u okviru osnovnih
računa 3713, 4513 i 4713 na analitičkim računima s posljednjom znamenkom
9.

*Dužnički vrijednosni papiri izdani od nebankovnih financijskih institucija:*
u ovu poziciju banka uključuje stanje nedospjelih dužničkih vrijednosnih
papira izdanih od nebankovnih financijskih institucija, koje je iskazano
na propisanim računima za podsektor "14 - Nebankovne financijske institucije",
u okviru skupine računa 37, 45 i 47.

*Dospjela potraživanja po dužničkim vrijednosnim papirima:* u ovu
poziciju banka uključuje ukupno stanje dospjelih dužničkih vrijednosnih
papira izdanih od nebankovnih financijskih institucija, iskazano u okviru
osnovnih računa 3714, 4514 i 4714 na analitičkim računima s posljednjom
znamenkom 7. U posljednji stupac ovog retka unosi se ukupno stanje posebne
rezerve za identificirane gubitke po dužničkim vrijednosnim papirima nebankovnih
financijskih institucija, iskazano u okviru osnovnih računa 3714, 4514
i 4714 na analitičkim računima s posljednjom znamenkom 9.

*Dužnički vrijednosni papiri izdani od javnih poduzeća:* u ovu
poziciju banka uključuje stanje nedospjelih dužničkih vrijednosnih papira
izdanih od javnih poduzeća, koje je iskazano na propisanim računima za
podsektor "00 - Javna poduzeća", u okviru skupine računa 37,
45 i 47.

*Dospjela potraživanja po dužničkim vrijednosnim papirima:* u ovu
poziciju banka uključuje ukupno stanje dospjelih dužničkih vrijednosnih
papira izdanih od javnih poduzeća, iskazano u okviru osnovnih računa 3700,
4500 i 4700 na analitičkim računima s posljednjom znamenkom 7. U posljednji
stupac ovog retka unosi se ukupno stanje posebne rezerve za identificirane
gubitke po dužničkim vrijednosnim papirima javnih poduzeća, iskazano u
okviru osnovnih računa 3700, 4500 i 4700 na analitičkim računima s posljednjom
znamenkom 9.

*Dužnički vrijednosni papiri izdani od ostalih trgovačkih društava:*
u ovu poziciju banka uključuje stanje nedospjelih dužničkih vrijednosnih
papira izdanih od ostalih trgovačkih društava, koje je iskazano na propisanim
računima za podsektor "01 - Ostala trgovačka društva", u okviru
skupine računa 37, 45 i 47.

*Dospjela potraživanja po dužničkim vrijednosnim papirima:* u ovu
poziciju banka uključuje ukupno stanje dospjelih dužničkih vrijednosnih
papira izdanih od ostalih trgovačkih društava, iskazano u okviru osnovnih
računa 3701, 4501 i 4701 na analitičkim računima s posljednjom znamenkom
7. U posljednji stupac ovog retka unosi se ukupno stanje posebne rezerve
za identificirane gubitke po dužničkim vrijednosnim papirima ostalih trgovačkih
društava, iskazano u okviru osnovnih računa 3701, 4501 i 4701 na analitičkim
računima s posljednjom znamenkom 9.

*Strani dužnički vrijednosni papiri*

U dijelu obrasca "Strani dužnički vrijednosni papiri" iskazuje
se stanje nedospjelih kratkoročnih dužničkih vrijednosnih papira, prema
nazivima podsektora u okviru sektora stranih osoba, koje je iskazano na
propisanim računima za podsektore: "92 - Strane financijske institucije,
94 - Strane države (vlade) i 95 - Strane pravne osobe", u okviru skupine
računa 37.

*Strani dužnički vrijednosni papiri - strane vlade:* u ovu poziciju
banka uključuje stanje nedospjelih dužničkih vrijednosnih papira izdanih
od stranih država (vlada), iskazano na analitičkim računima u okviru osnovnog
računa 3794.

*Strane financijske institucije:* u ovu poziciju banka uključuje
stanje nedospjelih dužničkih vrijednosnih papira izdanih od stranih financijskih
institucija, koji su iskazani na analitičkim računima u okviru osnovnog
računa 3792.

*Ostale strane pravne osobe:* u ovu poziciju banka uključuje stanje
nedospjelih dužničkih vrijednosnih papira izdanih od stranih pravnih osoba,
iskazano na analitičkim računima u okviru osnovnog računa 3795.

*Dospjela potraživanja po dužničkim vrijednosnim papirima:* u ovu
poziciju banka uključuje ukupno stanje dospjelih dužničkih vrijednosnih
papira izdanih od stranih osoba, iskazano u okviru osnovnog računa 379,
na analitičkim računima s posljednjom znamenkom 7. U posljednji stupac
ovog retka unosi se ukupno stanje posebne rezerve za identificirane gubitke
po dužničkim vrijednosnim papirima stranih osoba, iskazano u okviru osnovnog
računa 379.

***Ukupno investicijski portfelj dužničkih vrijednosnih papira:***
predstavlja zbroj stupaca pod c) ovog obrasca

d) OSTALA POTRAŽIVANJA - u ovom dijelu obrasca banke pod valjanom rizičnom
skupinom iskazuju bruto vrijednost plasmana u faktoring i ostalu imovinu
koja ima karakter plasmana a nije prikazana niti u jednoj drugoj poziciji
ovog obrasca (prije umanjenja za posebne rezerve za identificirane gubitke).

*Faktoring:* u ovu poziciju banka uključuje stanje nedospjelih
potraživanja po osnovi faktoringa, iskazano na analitičkim računima u okviru
osnovnog računa 345, 505 i 515.

*Ostala potraživanja:* u ovu poziciju banka uključuje stanje računa
u okviru skupine računa: 14; 15; 16; 17 - 27; 190 i 198.

*Dospjela potraživanja po faktoringu i ostalim potraživanjima:*
u ovu poziciju banka uključuje ukupno stanje dospjelih potraživanja po
faktoringu, iskazano u okviru osnovnih računa 345, 505 i 515 na analitičkim
računima s posljednjom znamenkom 7. U posljednji stupac ovog retka unosi
se ukupno stanje posebne rezerve za identificirane gubitke po faktoringu
i ostalim potraživanjima, iskazano u okviru osnovnih računa 345, 505 i
515 na analitičkim računima s posljednjom znamenkom 9, te stanje računa149
i 159.

***Ukupno ostala potraživanja*** - predstavlja zbroj stupaca
pod d) ovog obrasca.

e) POTRAŽIVANJA PO KAMATNIM PRIHODIMA: u ovu poziciju banka uključuje
stanje potraživanja po kamatnim prihodima iskazano na računima: 120, 121,
122, 130, 132, 191 i 192. U posljednji stupac ovog retka unosi se ukupno
stanje posebne rezerve za identificirane gubitke po kamatnim prihodima
iskazano u okviru osnovnih računa 120, 121, 122, 130 i 132 na analitičkim
računima s posljednjom znamenkom 9.

f) IZVANBILANČNE RIZIČNE STAVKE - u ovom dijelu obrasca banke pod valjanom
rizičnom skupinom iskazuju izvanbilančne rizične stavke koje se raspoređuju
u rizične skupine prema Odluci. Banka iskazuje stanje potencijalnih obveza
na dan izvještaja, po osnovi garancija, nepokrivenih akreditiva, mjenica,
neiskorištenih okvirnih kredita koje su iskazane na računima skupine 97
i 98, te transakcija kupoprodaje i zamjene čija vrijednost je iskazana
na računima u okviru računa 995.

***Ukupno izvanbilančne rizične stavke*** - predstavlja zbroj
stupaca pod f) ovog obrasca.

I. UKUPNO PLASMANI - u ovom retku daju se podaci o ukupnim plasmanima
koje banka raspoređuje u rizične skupine a predstavlja zbroj svih prethodnih
redaka s oznakom "Ukupno …"

II. VRIJEDNOSNI PAPIRI KOJI SE NE RASPOREĐUJU - predstavljaju vrijednosne
papire, iskazane na propisanim računima u okviru računa skupine 35, 36,
39, 40, 41, 42 i 46.

III. OSTALA AKTIVA KOJA SE NE RASPOREĐUJE - predstavlja onaj dio aktive
banke evidentiran u glavnoj knjizi koji po svojoj kakvoći nema kreditnog
rizika, a nije evidentiran niti u jednoj od navedenih pozicija. U ovaj
redak banka uključuje stanje imovine evidentirane na sljedećim računima:
00, 01, 02, 04, 05, 06, 07, 08, 09, 10, 125, 135, 195 i 30, te potraživanja
po sindiciranim kreditima u poslovnim knjigama banke agenta iskazana na
računima 347 i 57. Sindicirani krediti iskazani na ovim računima ne raspoređuju
se u rizične skupine, jer svaka banka sudionik u kreditu iskazuje svoj
dio na odgovarajućim računima skupine 34 ili 50, koji raspoređuje u odgovarajuću
rizičnu skupinu.

IV UKUPNO - ovaj redak predstavlja zbroj ukupne imovine banke i izvanbilančnih
rizičnih stavki a dobije se zbrajanjem redaka: I. Ukupno plasmani, II.
Vrijednosni papiri koji se ne raspoređuju i III. Ostale aktive koja se
ne raspoređuje.

VII. UPUTE ZA IZRADU IZVJEŠĆA NA OBRASCU VIB - VELIKA IZLOŽENOST
BANKE

45. Na ovom obrascu banka je dužna prikazati sve osobe prema kojima
ima veliku izloženost. Pod jednim dužnikom banke prema kojem se izračunava
velika izloženost podrazumijeva se grupa povezanih osoba - dužnika banke
u smislu odredbi članka 26. Zakona o bankama, odnosno točke 21. ove Upute.

46. Velika izloženost banke je izloženost prema jednoj osobi, koja se
utvrđuje prema točki 22. Upute, koja prelazi 10 posto jamstvenog kapitala
banke.

Dužnici prema kojima banka ima veliku izloženost navode se redom od
najveće prema najmanjoj izloženosti na temelju stupca "% od jamstvenog
kapitala" i numeriraju rednim brojevima od jedan nadalje. Ako se radi
o grupi povezanih osoba, koja u smislu točke 21. Upute predstavlja jednog
dužnika, u ovom izvješću navode se svi dužnici pojedinačno a njihova se
ukupna izloženost daje u retku "ukupno" što predstavlja veliku
izloženost prema dužniku banke.

47. U nastavku se daju upute za pojedine stavke:

*Redni broj:* Dužnici se označavaju rastućim rednim brojevima od
najvećeg prema najmanjem dužniku, s tim da se treba voditi računa o povezanim
osobama koje kao grupa predstavljaju jednog dužnika. Takvi dužnici navode
se redosljedom izloženosti grupe. Dužnici - članovi grupe označavaju se
rastućim rednim brojem i na kraju grupe daje se redak "ukupno"
sa zbrojnim podacima od npr. rd. br. 7. do rd. br. 9., s tim da se i taj
redak numerira rastućim rednim brojevima.

*Dužnik* - Navesti naziv i sjedište, odnosno ime, prezime i adresu
dužnika banke. Ako se prikazuju dužnici povezane osobe, treba ih navesti
redom od najveće izloženosti do najmanje. Na kraju u zbrojnom retku "ukupno
od rd. br. -- do rd. br. --" daje se iznos izloženosti po ovom dužniku.

*Matični broj* - Navesti matični broj dužnika banke prema rješenju
Državnog zavoda za statistiku, ili matični broj građana za domaće fizičke
osobe, ili broj 1183591 za strane osobe (nerezidente). Ne popunjava se
ako se radi o zbrojnom retku "ukupno" ili retku "ukupno
velika izloženost banke".

*Rizična skupina* - Navesti oznaku rizične skupine u koju je, prema
Odluci, raspoređen dužnik banke ili osoba povezana s njim.

*Velika izloženost* - Navesti iznos izloženosti prema dioničaru
banke i povezanim osobama.

*% od jamstvenog kapitala* - Navesti na dvije decimale postotak
izloženosti u odnosu na jamstveni kapital banke. U retku "ukupno"
daje se postotak od jamstvenog kapitala na razini dužnika povezanih osoba,
prema kojem se izračunava velika izloženost.

*Odbitne stavke od izloženosti* - navesti zbroj svih odbitnih stavki
za koje je umanjena ukupna izloženost banke prema dužniku sukladno točki
XXV. Odluke, kod izračuna izloženosti po svakoj pojedinoj osobi, dužniku
banke, koja se prikazuje u ovom izvješću.

VIII. UPUTE ZA IZRADU IZVJEŠĆA NA OBRASCU DIB - IZLOŽENOST BANKE
PREMA DIONIČARIMA S VIŠE OD TRI POSTO DIONICA

48. Ovo izvješće sastavlja se za sve dioničare banke koji imaju više
od tri posto dionica banke (običnih i prioritetnih) i s njima povezane
osobe. Izloženost banke prema pojedinom dioničaru i s njima povezanim osobama
ne može iznositi više od pet posto jamstvenog kapitala.

Banka je dužna utvrditi sve dioničare koji imaju više od tri posto dionica
a nakon toga treba utvrditi sve osobe povezane s dioničarima u smislu odredbi
članka 26. Zakona o bankama, pod uvjetima da prema ovim osobama postoji
izloženost banke.

Na ovom izvješću prikazuje se izloženost banke prema ovim osobama neovisno
o tome da li postoji izloženost prema dioničaru banke s tri posto dionica
ili prema povezanoj osobi s dioničarem.

Izloženost banke prema ovim osobama utvrđuje se prema točki 22. ove
Upute.

49. Svrha ovog obrasca je prikazati strukturu dioničkog kapitala banke
i značajne transakcije između izvještajne banke i njezinih dioničara. Odnosi
s dioničarima predstavljaju uobičajeni dio bankovnog poslovanja, ali banke
ne smiju obavljati transakcije s dioničarima uz neprimjerene uvjete, jer
to može negativno utjecati na financijski položaj i poslovne rezultate
banke.

Dioničari se navode redom od najvećeg do najmanjeg na temelju stupca
"% dionica". Nakon što se prikaže izloženost banke prema dioničaru,
u sljedećem retku ili više njih, navode se osobe povezane s dioničarem.
Na kraju se u retku "ukupno" daje ukupna izloženost banke po
jednom dioničaru i s njim povezanim osobama.

50. U nastavku se daju upute za pojedine stavke:

*Redni broj:* Svaki dioničar označava se jednim rednim brojem,
a obrazac se numerira od rednog broja jedan, na kojem se prikazuje najveći
dioničar banke, pa dalje redom prema najmanjem dioničaru koji ima više
od tri posto dionica. Ako postoje i osobe povezane s ovim dioničarem onda
se numeriranje provodi sljedećim rastućim rednim brojem a na kraju se daje
redak "ukupno od rd. br. npr 5. do rd. br. 7", koji se numerira
sljedećim rastućim rednim brojem iza posljednjeg člana grupe, a predstavlja
izloženost banke prema ovom dioničaru i s njim povezanim osobama.

*Dioničar* - Navesti naziv i sjedište odnosno ime, prezime i adresu
dioničara banke, a u sljedećem retku osobe povezane s njim. U zbrojnom
retku dioničara i s njim povezanih osoba, navesti "ukupno".

*Matični broj* - Navesti matični broj dioničara banke ili osobe
povezane s dioničarem, prema rješenju Državnog zavoda za statistiku. Ako
se radi o domaćoj fizičkoj osobi navesti matični broj građana ili broj
1183591 za strane osobe (nerezidente). Ne popunjava se ako se radi o zbrojnom
retku "ukupno" ili retku "ukupno dioničari i povezane osobe".

*% dionica* - Navesti na dvije decimale postotak dionica u vlasništvu
dioničara banke. Ako su i povezane osobe s dioničarem također dioničari
banke navodi se postotak dionica u njihovom vlasništvu. U retku "ukupno"
daje se postotak učešća u kapitalu banke dioničara koji ima više od tri
posto dionica i s njim povezanih osoba.

*Rizična skupina* - Navesti oznaku rizične skupine u koju je, prema
Odluci, raspoređen dioničar banke ili osoba povezana s njim .

*Izloženost banke* - Navesti iznos izloženosti prema dioničaru
banke i povezanim osobama.

*% od jamstvenog kapitala* - Navesti na dvije decimale u retcima
"ukupno" postotak učešća plasmana dioničaru i s njim povezanih
osoba u odnosu na jamstveni kapital. Isto treba izračunati i za posljednji
zbrojni redak "ukupno dioničari i povezane osobe".

*Odbitne stavke od izloženosti* - Navesti zbroj svih odbitnih stavki
za koje je umanjena ukupna izloženost prema dioničaru prema točki 22. Upute,
kod izračuna izloženosti po svakoj pojedinoj osobi koja se prikazuje u
ovom izvješću.

IX. UPUTE ZA IZRADU IZVJEŠĆA NA OBRASCU POB - IZLOŽENOST BANKE
PREMA OSOBAMA U POSEBNOM ODNOSU PREMA BANCI

51. Ovo izvješće sastavlja se za sve osobe koje se prema članku 46.
Zakona o bankama smatraju osobama koje su u posebnom odnosu prema banci
i s njima povezane osobe (članak 46. stavak 1. točka 4. i 5. Zakona o bankama),
a to su:

1) dioničari banke s više od 5 posto dionica s pravom glasa u glavnoj
skupštini banke;

2) bračni i izvanbračni drugovi dioničara banke s više od 5 posto dionica
s pravom glasa, njihova djeca i usvojenici (u daljnjem tekstu članovi obitelji);

3) pravne osobe u čijem kapitalu dioničar banke i/ili članovi njihovih
obitelji imaju više od 20 posto udjela s pravom glasa (u daljnjem tekstu
povezana trgovačka društva i podružnice);

4) članovi uprave;

5) članovi obitelji članova uprave;

6) povezana trgovačka društva i podružnice u vlasništvu člana uprave
ili članova njegove obitelji;

7) članovi nadzornog odbora;

8) članovi obitelji člana nadzornog odbora,

9) povezana trgovačka društva i podružnice u vlasništvu člana nadzornog
odbora ili članova njegove obitelji;

10) prokuristi;

11) članovi obitelji prokurista;

12) povezana trgovačka društva i podružnice u vlasništvu prokurista
ili članova njegove obitelji;

13) osobe koje s bankom imaju ugovore o radu sklopljene uz posebne uvjete
(u daljnjem tekstu osobe s posebnim ugovorom);

14) članovi obitelji osobe s posebnim ugovorom;

15) povezana trgovačka društva i podružnice u vlasništvu osobe s posebnim
ugovorom ili članova njegove obitelji;

16) pravne osobe u čijem kapitalu banka ima više od 20 do 50 posto udjela
s pravom glasa - povezana trgovačka društva s bankom;

17) pravne osobe u čijem kapitalu banka ima više od 50 posto udjela
s pravom glasa - podružnice banke.

52. Temeljni cilj ovog izvješća je prikazati osobe koje su u posebnom
odnosu prema banci, bilo kao dioničari s pravom glasa, bilo kao osobe koje
mogu utjecati na donošenje značajnih odluka ili ih neposredno donose, ili
se radi o trgovačkim društvima u kojima banka ima značajan ili kontrolni
utjecaj. Kako se radi o osobama koje mogu utjecati na to da se prema njima
plasiraju sredstva uz neprimjerene uvjete koji odstupaju od uobičajenih
tržišnih uvjeta, to može imati za posljedicu pogoršanje financijske pozicije
i poslovnih rezultata banke.

53. U ovom izvješću promatra se izloženost banke prema ovim osobama,
s tim da se najprije daju pojedinačno podaci o izloženosti banke prema
osobama u posebnom odnosu s bankom, a nastavno podaci o izloženosti prema
osobama koje su s njima povezane. U tom slučaju daje se redak "ukupno"
koji je zbroj ukupne izloženosti banke prema osobi u posebnom odnosu prema
banci i osoba povezanih s njima.

54. Dioničari s više od pet posto dionica s pravom glasa su oni dioničari
koji od ukupnog broja dionica s pravom glasa imaju više od pet posto dionica,
odnosno oni dioničari koji imaju više od pet posto glasova u glavnoj skupštini
banke.

55. Izloženost banke prema ovim osobama utvrđuje se prema točki 22.
ove Upute.

56. Na obrascu POB koji se daje u prilogu uz ovu Uputu, dat je primjer
kojim redosljedom i kako popunjavati ovo izvješće.

57. Izvješće na ovom obrascu po pojedinim stavkama ispunjava se na adekvatan
način kao i izvješće na obrascu DIB - Izloženost banke prema dioničaru
s viiše od tri posto dionica.

*Redni broj:* Redosljed kojim se popunjava obrazac POB treba odgovarati
redosljedu iz točke 51. ove Upute. Na primjer pod rednim brojem jedan navode
se zbrojni podaci o izloženosti dioničarima s preko pet posto dionica s
pravom glasa, a u sljedećim recima navode se dioničari pojedinačno od najvećeg
prema najmanjem (prema stupcu "% dionica"). Ukoliko banka nema
izloženosti prema dioničarima, pod rednim brojem jedan navodi se izloženost
prema upravi ukupno, a u sljedećim recima navode se podaci o izloženosti
prema npr. predsjedniku uprave, zatim izloženost prema osobama povezanim
s njim, i na kraju redak "ukupno od rd. br. npr 3. do 5" u kojem
se daje ukupna izloženost prema predsjedniku uprave i s njim povezanim
osobama. Zatim slijede članovi uprave po istom principu i dalje redom iz
točke 51. Upute.

*Depoziti i ostale obveze* - Navesti iz bilančne pasive iznos svih
depozita i ostalih obveza banke prema osobama u posebnom odnosu s bankom
i s njima povezanim osobama (primljeni krediti, primljeni depoziti, te
prodani dužnički, podređeni i hibridni vrijednosni papiri banke).

X. PRIJELAZNE I ZAVRŠNE ODREDBE

58. Danom početka primjene ove Upute prestaje važiti Naputak za jedinstvenu
primjenu Odluke o načinu raspoređivanja rizične aktive i odgovarajućih
izvanbilačnih stavki banaka i štedionica ("Narodne novine" broj 60/94).

59. Ova Uputa stupa na snagu danom objave u "Narodnim novinama" a primjenjuje
se od 1. travnja 1999. godine.

O. br. 63-100/04-99/MŠ
Zagreb, 2. travnja 1999.

Guverner
Hrvatske narodne banke
**dr. Marko Škreb,** v. r.

![](dodatni/372079.gif)

![](dodatni/372080.gif)

![](dodatni/372081.gif)

![](dodatni/372082.gif)

![](dodatni/372083.gif)

![](dodatni/372084.gif)

![](dodatni/372085.gif)

![](dodatni/372086.gif)

![](dodatni/372087.gif)

![](dodatni/372088.gif)

Uputa, NN 36/1999-745
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)